ଡଲି ଅନବର ଛୋଟବେଳୁ ଅଭିନୟ ଜଗତରେ ପ୍ରବେଶ କରିଥିଲେ । ସେ ପ୍ରଥମେ ମଞ୍ଚ ଅଭିନୟ ଜରିଆରେ ଅଭିନୟ ଦୁନିଆରେ ପାଦ ଥାପିଥିଲେ । ଡଲି ମାତ୍ର ୧୩ ବର୍ଷ ବୟସରେ ମଞ୍ଚରେ ଅଭିନୟ କରିବା ଆରମ୍ଭ କରିଥିଲେ । ଏହା ପରେ ୧୬ ବର୍ଷ ବୟସରେ ଡଲି ବଙ୍ଗଳାଦେଶର ଦୂରଦର୍ଶନରେ ଅଭିନୟ କରିବା ଆରମ୍ଭ କରିଥିଲେ । ସେ ବଙ୍ଗଳା ଦୂରଦର୍ଶନ ଧାରାବାହିକ ଅକ୍ତଳ ଡୋଟଳରେ ଅଭିନୟ କରିଥିଲେ । ଏହି ଧାରାବାହିକଟି ପ୍ରେଫେସର ମୁନୀର ଚୌଧୁରୀ ରଚନା କରିଥିଲେ । ସେ ୧୯୮୦ ଦଶକରେ ଚଳଚ୍ଚିତ୍ର ଜଗତରେ ପ୍ରବେଶ କରିଥିଲେ । ସୁର୍ଯୋ ଦିଘଲ ବରି ଚଳଚ୍ଚିତ୍ର ଜରିଆରେ ସେ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହି ଚଳଚ୍ଚିତ୍ର ପାଇଁ ସେ ବଙ୍ଗଳାଦେଶ ଜାତୀୟ ଚଳଚ୍ଚିତ୍ର ପୁରସ୍କାର ପାଇଥିଲେ । ୧୯୮୬ରେ ତାଙ୍କ ଅଭିନୀତ ଚଳଚ୍ଚିତ୍ର ଦ‌ହନ ମୁକ୍ତିଲାଭ କରିଥିଲା । ଏଥି ସ‌ହ ସେ ଅନେକ ଛୋଟ ଡକୁମେଣ୍ଟାରୀ ଚଳଚ୍ଚିତ୍ରରେ ମଧ୍ୟ ଅଭିନୟ କରିଥିଲେ । ୧୯୮୦ ଦଶକରେ ବଙ୍ଗଳାଦେଶର ରାଜନୈତିକ ବ୍ୟବସ୍ଥାର ବିରୋଧ କରିବାରୁ ଡଲିଙ୍କୁ ଅନେକ ସମୟରେ ବିଭିନ୍ନ ଚଳଚ୍ଚିତ୍ରରୁ ବାହାର କରି ଦିଆ ଯାଇଥିଲା । ଏମିତି ତାଙ୍କୁ ଅଭିନେତ୍ରୀ ଭାବରେ କୌଣସି ଚଳଚ୍ଚିତ୍ରରେ କାମ ମିଳିନଥିଲା । ଫଳରେ ସେ ୧୯୮୦ରୁ ୧୯୯୦ ମଧ୍ୟ ଏକ ସାପ୍ତାହିକ ପତ୍ରିକାର ଲେଖକ ଏବଂ ସମ୍ପାଦକ ଭାବରେ କର୍ଯ୍ୟ କରିଥିଲେ । ଏହି ପତ୍ରିକାଟିର ନାମ ଥିଲା 'ସାତଦିନ' ।

ନିଜସ୍ୱ ଜୀବନ ଏବଂ ମୃତ୍ୟୁ
ପ୍ରାରମ୍ଭିକ ଜୀବନ
ପୁରସ୍କାର
ଅଭିନୟ ଜୀବନ